dh-unibe/image-text_koenigsfelden-charters-post-1500 huggingface dataset:
Ich, Hans Uͦlrich Wolleb, burger und der zit spitalpfleͣger zuͦ Mellingen, bekenn offennlich und
thuͦn kunt mengklichem mit disem brieff, ✳ das ich von dem ersamen, fùrsichtigen unnd
wisen Niclaus Meyer, der zit miner gnaͤdigen frowen von Kungsvelden hofmeister, und
statt und in namen mir gnedigen frowen, ✳ frow Anna vom Stein, aͤptissin, und gemeinē
convent frowen, empfangen und gelichen hand den hoff mit allen nutzen, geniessen und zuͦ
gehörden̄, ze Musly gelegen, giltet jerlich einliff stuck, alsz einem lechn̄ trager zuͦ des selbn̄
spitals handen̄ nach inhalt eines lehenbriefs ze rechtem, ledigen manlechn̄, den ouch
ich von im versigelt innhab, ouch im gelopt und geschworn in namēn miner gnedigen frowen̄ hievon dienstgewertig und gehorsam zesind, alles das zethuͦnd, das
ein man von sinem lechn̄ schuldig und pflichtig zethuͦn sol und mag alles nach manlehens und lantz recht, sitt und gewonheitt. und wen̄ ich nit mer spittalpflegrˀ
bin oder were, also sol man̄ minen gnädig₎ frown̄ an des abgangen statt ein ander gebn̄ und stelln̄, der gelobe und verspreche ze thùnde allz, das der vorder getan̄
und verschribn̄ hatt alles ungevarlich ze urkund, so hab ich, obgn̄ter spitalpflegrˀ, erbettn̄
den̄ fromen, vestn̄ und wisen Hanssruͦdolff Segensser, schulth̄s ze Mellingn̄, minē
liebn̄ junckhrn̄, das er sin eygen insigel, im und sinen erbn̄ anschadn̄, hat offenlich
gehenckt an disen brieff, der gebn̄ ist uff montag von sanntt Laurentzen, marteres,
tag nach Christi geburt thusent fùnffhundert unnd zwey jare ꝫcꝭ ✳ ✳
Konigsf. 857
Nͦ✳ 28 ✳
spital Mellingen lehn̄
reverszbrieff
1502 ✳
40 ✳
Staatsarchiv
AARGAU